Diari Oficial de la Generalitat Valenciana


Sumari del DOGV 5516, del 21-05-2007 (2007/5734)

RESOLUCIÓ de 21 de març de 2007, de modificació de la Resolució de 22 de febrer de 2006, de la Direcció General d'Energia, per la qual s'aproven les normes particulars d'Iberdrola Distribución Eléctrica, SAU, per a alta tensió (fins a 30 kV) i baixa tensió a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/5734


Data del document
:   21-03-2007

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * norma
    * infraestructura urbana
    * material elèctric
    * subministrament d'energia elèctrica
    * empresa privada

Atés que, segons les directrius establides en la Llei 54/1997, de 27 de novembre, del Sector Elèctric, s'ha procedit, a través de la Resolució de 22 de febrer de 2006, de la Direcció General d'Energia, a normalitzar les instal·lacions de distribució d'energia, d'acord amb els objectius de seguretat, qualitat, fiabilitat, ús racional de l'energia i de les instal·lacions i protecció del medi ambient que establix la llei, pertanyents a la mercantil Iberdrola Distribución Eléctrica, SAU, en l'exercici de les competències administratives que els articles 3.3 i 51.2 de la Llei 54/1997, de 27 de novembre, del Sector Elèctric, atorguen a les comunitats autònomes i, en concret, les relatives a les normes tècniques i de seguretat de les instal·lacions elèctriques.  
Atés que els articles 45 i 61 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, fan menció als criteris per a la determinació dels drets d'extensió, referents a les condicions tècniques i de seguretat establides per l'empresa distribuïdora i aprovades per l'administració competent i sobre l'accés dels consumidors a la xarxa de distribució.  
Una vegada han entrat en vigor les esmentades normes particulars per a instal·lacions elèctriques aprovades per la Resolució de 22 de febrer de 2006, vistes les dificultades tècniques existents per al compliment de determinats aspectes previstos en les mateixes normes, i vista la provada efectivitat dels mencionats aspectes a través del contingut establit en l'Orde de 20 de desembre de 1991, del conseller d'Indústria, Comerç i Turisme, per la qual s'autoritza la norma tècnica per a instal·lacions de mitjana i baixa tensió, la vigència de la qual va ser derogada per la Resolució de 22 de febrer de 2006.  
Es considera, en conseqüència, que ha de mantindre's la transitorietat prevista en la Resolució de 22 de febrer de 2006, en aquelles qüestions estrictament necessàries per al correcte exercici de l'activitat administrativa d'autorització d'instal·lacions de distribució elèctrica.  
Esta Direcció General d'Energia resol:  
Article únic  
Modificar la Resolució d'esta Direcció General d'Energia de 22 de febrer de 2006, per la qual s'aproven les Normes particulars d'Iberdrola Distribución Eléctrica, SAU, per a alta tensió (fins a 30 kV) i baixa tensió a la Comunitat Valenciana, i es prorroga el període establit de 6 mesos com a transitori en l'esmentada resolució a 1 any, des de la publicació de la present resolució en el Diari Oficial de la Comunitat Valenciana, únicament en aquells aspectes relatius a les qüestions següents:  
Utilització del mètode de càlcul i projecte d'instal·lació de presa de terra per a centres de transformació connectats a xarxes de tercera categoria, d'UNESA.  
Utilització en centres de transformació en edificis per a altres usos, de portes i reixetes metàl·liques a més de les portes i reixetes de polièster reforçat, sempre que aquelles no siguen connectades al sistema de terres del centre de transformació, tal com exigix el mètode de càlcul i projecte d'instal·lació de posada a terra per a centres de transformació connectats a xarxes de tercera categoria, d'UNESA.  
Contra esta resolució, que no posa fi a la via administrativa, pot interposar-se recurs d'alçada davant del secretari autonòmic d'Infraestructures (av. de Blasco Ibáñez 50, 46709 València), en el termini d'un mes, comptador a partir de l'endemà de la seua publicació, de conformitat amb el que disposen els articles 114 i 115 de la Llei 4/1999, de RESOLUCIÓ de 21 de març de 2007, de modificació de la Resolució de 22 de febrer de 2006, de la Direcció General d'Energia, per la qual s'aproven les normes particulars d'Iberdrola Distribución Eléctrica, SAU, per a alta tensió (fins a 30 kV) i baixa tensió a la Comunitat Valenciana. [2007/5734]Conselleria d'Infraestructures i Transport13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
València, 21 de març de 2007.- El director general d'Energia: Antonio Cejalvo Lapeña.